Pepe Peinó

José Vázquez Peinó, coñecido como Pepe Peinó, nado en Lugo o 27 de outubro de 1960, é un director de cine, escritor e político galego.

 Traxectoria 
Estudou Maxisterio na Escola de Maxisterio de Lugo, seguido da licenciatura en Ciencias da Educación pola Universidade Nacional de Educación a Distancia. Posteriormente comezou a súa tese doutoral, primeiro na UNED e logo na Universidade de Santiago de Compostela, sen rematala.

Foi trinta anos profesor do IES Alfoz O Valadouro, e exerceu tamén no colexio Castro de Ouro de Alfoz e mais nos centros educativos de Xermade e Oural (Sarria) e de Tebra (Tomiño). 

Foi actor e director do grupo teatral Raiolas de Alfoz e dirixiu varias películas. É autor de case cen obras de teatro, representadas en xeral por grupos afeccionados, como o citado Raiolas, Grupo do Instituto Alfoz-Valadouro, Trípode, Escouridal e A Maseira (dos concellos de Alfoz e O Valadouro); O Centiño (San Martiño, Foz), Zampalladas (A Pastoriza), Trangalleiros (Lourenzá), Lar da Farsa (Ferrol) ou o grupo de teatro do Hospital de Lugo. En moitas destas obras tamén participou como actor. Como director teatral, organizou varias representacións de recreación histórica en eventos como o Mercado Medieval de Alfoz, Mercado Medieval de Mondoñedo e Festa Normanda de Foz. As obras representadas durante varios anos eran da súa autoría. Asemade, como no caso teatral, tamén participou nas mesmas como actor. 

No cinema dirixiu varias películas de ficción: A encrucillada, Tristeza na herba, O primeiro paciente, Nove estrelas e un sombro, A carta, Malos tempos, Lume na alma ou Volveremos. A comezos de 2020 estreou a película Medos, con actores de grupos de teatro afeccionado da Mariña Lucense, principalmente. Esta cinta foi seleccionada para a 42ª Semana do Cine de Lugo (2020). Coa película Malos tempos conseguiu o I Premio OuffEscola no Festival de Cine de Ourense (Ourencine). Tamén dirixiu varios documentais culturais, sobre todo relacionados coa comarca do Valadouro. 

Ten incidido durante moitos anos na radio a nivel comarcal. Dirixiu e presentou o programa de coloquio Parolando durante máis de dez anos en dúas emisoras locais da Mariña Lucense: Radio Valadouro e Radio Burela. Tamén presentou e colaborou noutros programas, como Misterios ou Voyage Voyage. Dirixiu e presentou o programa Profundidades, emitido en varias emisoras da Mariña e de Galicia. Nos anos 2020 dirixe e presenta o programa Mariña Marabillosa, emitido mensualmente tamén como podcast e no que entrevista persoas da Mariña Lucense, e ten un espazo semanal en Radio Foz. 

En 2015 publicou a novela Escombros, moitos escombros, continuando con varios libros máis. Dende mediados dos 2010 colabora en El Progreso cunha columna semanal.

Foi socio fundador do Seminario de Estudos do Valadouro (SEVA), organización presidiu do mesmo durante catro anos.

Foi concelleiro de cultura polo PPdeG en Alfoz dende 2011Pepe Peinó: Pienso que el dinero no vale para estarlo acumulando a  2015, e foi candidato á alcaldía no 2019, data dende a que se mantén apartado da política.
Obra

 Filmografía 
 A carta
 Malos tempos
 Lume na alma
 A encrucillada

 Novelas 

 Escombros, moitos escombros, 2015.
 A fuxida (2018) ISBN 9788417307417.
 Bica de Montouto (2020) ISBN 9788418136160. Premio Balbino de Relatos do ano 2020.
 A Solo no le gustaba su nombre (castelán)
 Los milagros de Ricardo Zizo (2022, castelán) ISBN 8788418377891.

 Teatro 

 Vinte obras de teatro afeccionado (2017) ISBN 9788417003074
 “Algo”, que conseguiu o Premio Internacional de Teatro Xuvenil do ano 2020, organizado pola editorial Dalya (Cádiz).

 Varios 

 Mondoñedo no camiño de Santiago a través das súas personaxes (2019) ISBN 9788493685829. Inclúe o folleto da zarzuela “O amor de Afonso Reimúndez”
 “Un año contigo” (2022). Xunto coa súa dona, conta as experiencias vividas por ela para superar un cancro.
Vida persoal

En xullo de 2015 casou con Raquel Amieiro.

 Notas 

Categoría:Directores de cinema de Galicia
Categoría:Escritores de Galicia en lingua galega
Categoría:Concelleiros de Alfoz
Categoría:Concelleiros de Galicia polo PPdeG
Categoría:Nados en Lugo
Categoría:Nados en 1960
Categoría:Alumnos da Universidade Nacional de Educación a Distancia